Na osnovu člana 14 Zakona o notarima („Službeni list RCG“, broj 68/05 i ,,Službeni list CG“, br. 49/08, 55/16 i 84/18) i Pravilnika o broju mjesta i službenim sjedištima notara (,,Službeni list RCG'', broj 23/06 i ,,Službeni list CG'', br. 11/12, 93/20, 65/21, 120/22 i 33/23), Ministarstvo pravde raspisuje

**K O N K U R S**

**Z A I M E N O V A NJ E N OT A R A**

* za područje Osnovnog suda u Beranama, tri notarska mjesta i to: jedno notarsko mjesto sa službenim sjedištem u Beranama, jedno notarsko mjesto sa službenim sjedištem u Andrijevici i jedno notarsko mjesto sa službenim sjedištem u Petnjici;
* za područje Osnovnog suda u Bijelom Polju, dva notarska mjesta i to: jedno notarsko mjesto sa službenim sjedištem u Bijelom Polju i jedno notarsko mjesto sa službenim sjedištem u Mojkovcu;
* za područje Osnovnog suda u Žabljaku, jedno notarsko mjesto sa službenim sjedištem u Šavniku;
* za područje Osnovnog suda u Kolašinu, jedno notarsko mjesto sa službenim sjedištem u Kolašinu;
* za područje Osnovnog suda Kotoru, jedno notarsko mjesto sa službenim sjedištem u Budvi;
* za područje Osnovnog suda u Nikšiću, jedno notarsko mjesto sa službenim sjedištem u Plužinama;
* za područje Osnovnog suda u Plavu, dva notarska mjesta i to: jedno notarsko mjesto sa službenim sjedištem u Plavu i jedno notarsko mjesto sa službenim sjedištem u Gusinju;
* za područje Osnovnog suda u Podgorici, dva notarska mjesta sa službenim sjedištem u Podgorici.

U skladu sa članom 12 Zakona o notarima za notara može biti imenovano lice koje ispunjava sljedeće uslove:

* da je državljanin Crne Gore;
* da ima opštu zdravstvenu i poslovnu sposobnost;
* da je diplomirani pravnik;
* da ima položen pravosudni i notarski ispit;
* da ima najmanje pet godina radnog iskustva u pravnoj struci, od toga najmanje tri godine radnog iskustva nakon položenog pravosudnog ispita;
* da nije osuđivan za djelo koje ga čini nepodobnim za obavljanje poslova notara (Ministarstvo po službenoj dužnosti pribavlja dokaz).

Prijavu sa prilozima kojima dokazuje da ispunjava uslove za imenovanje za notara, u skladu sa članom 12 Zakona o notarima, kandidat podnosi Ministarstvu pravde u roku od 15 dana od dana objavljivanja konkursa, na adresu:

Ministarstvo pravde, Ul.Vuka Karadžića br.3, 81 000 Podgorica

Napomena: Kandidat se može prijaviti za više notarskih mjesta.

Tekst konkursa će biti objavljen i u Službenom listu Crne Gore i u dnevnom listu „Pobjeda“.

Za bliže informacije možete se obratiti kontakt osobi u Ministarstvu pravde:

Džana Kajević

020/407-507

dzana.kajevic@mpa.gov.me

Broj: 05-109/25-4340

Podgorica, 16. april 2025. godine